b'\n_START_ARTICLE_\nJesper Jensen (j\xc3\xa4\xc3\xa4kiekkoilija, 1987)\n_START_SECTION_\nSeuraura\n_START_PARAGRAPH_\nJensen syntyi ja kasvoi Ruotsissa ja aloitti j\xc3\xa4\xc3\xa4kiekkoilun Nybro IF:ss\xc3\xa4. H\xc3\xa4n siirtyi juniorina sittemmin kotimaahansa Tanskaan ja Frederikshavn White Hawksiin, jonka kakkosjoukkueessa Jensen debytoi miesten peleiss\xc3\xa4 Tanskan I-divisioonassa kaudella 2004\xe2\x80\x932005. Kaudella 2006\xe2\x80\x932007 h\xc3\xa4n debytoi Tanskan p\xc3\xa4\xc3\xa4sarjassa, jossa Jensen pelasi 32 runkosarja- ja nelj\xc3\xa4 playoff-ottelua j\xc3\xa4\xc3\xa4den niiss\xc3\xa4 ilman tehopisteit\xc3\xa4. Kaudella 2007\xe2\x80\x932008 h\xc3\xa4n jatkoi uraansa I-divisioonassa Gentofte Starsin riveiss\xc3\xa4. Jensen oli joukkueen paras maalintekij\xc3\xa4 runkosarjassa 16 osumallaan ja kev\xc3\xa4\xc3\xa4n 2008 pudotuspeleiss\xc3\xa4 h\xc3\xa4n oli Gentoften paras pistemies, maalintekij\xc3\xa4 ja sy\xc3\xb6tt\xc3\xa4j\xc3\xa4 tehoilla 6+7=13. Jensenin kausi p\xc3\xa4\xc3\xa4ttyi finaalitappioon._NEWLINE_Kaudeksi 2008\xe2\x80\x932009 Jensen palasi Tanskan p\xc3\xa4\xc3\xa4sarjaan ja avasi siell\xc3\xa4 pistetilins\xc3\xa4 tehden 44 runkosarja- ja seitsem\xc3\xa4ss\xc3\xa4 playoff-ottelussa tehot 7+10=17. Kaudella 2009\xe2\x80\x932010 h\xc3\xa4n oli White Hawksin paras pistemies, maalintekij\xc3\xa4 ja sy\xc3\xb6tt\xc3\xa4j\xc3\xa4 tehoilla 16+25=41, joilla Jensen jakoi koko AL-Bank Ligaein pistep\xc3\xb6rssin viidennen sijan R\xc3\xb8dovre Mighty Bullsin Jannik Karvisen kanssa. Kev\xc3\xa4\xc3\xa4n 2010 pudotuspeleiss\xc3\xa4 Jensen jakoi joukkueen sis\xc3\xa4isen sy\xc3\xb6tt\xc3\xb6p\xc3\xb6rssin voiton Mike Greyn kanssa. Tanskan liigacupissa h\xc3\xa4n jakoi White Hawksin sis\xc3\xa4isen pistep\xc3\xb6rssin voiton Radim Piroutekin kanssa tehoilla 4+4=8. Kaudella 2010\xe2\x80\x932011 Jensen teki Tanskan p\xc3\xa4\xc3\xa4sarjan yhden kauden piste-enn\xc3\xa4tyksens\xc3\xa4 tehoilla 16+31=47, joilla h\xc3\xa4n oli White Hawksin paras pistemies ja sy\xc3\xb6tt\xc3\xa4j\xc3\xa4, kuten my\xc3\xb6s kev\xc3\xa4\xc3\xa4n 2011 pudotuspeleiss\xc3\xa4 tehoilla 5+10=15. Jensen sijoittui runkosarjan pistep\xc3\xb6rssiss\xc3\xa4 nelj\xc3\xa4nneksi. H\xc3\xa4n voitti kauden p\xc3\xa4\xc3\xa4tteeksi hopeaa ja valittiin AL-Bank Ligaenin t\xc3\xa4hdist\xc3\xb6kent\xc3\xa4lliseen._NEWLINE_Jensen jatkoi kaudella 2011\xe2\x80\x932012 uraansa Saksan DEL-liigan Hamburg Freezersissa. Kaksi seuraavaa kautta h\xc3\xa4n pelasi Ruotsin toiseksi korkeimmalla sarjatasolla HockeyAllsvenskan-joukkue Karlskrona HK:ssa. Kaudella 2012\xe2\x80\x932013 riittiv\xc3\xa4t joukkueen sis\xc3\xa4isen pistep\xc3\xb6rssin toiseen sijaan, jonka Jensen jakoi K\xc3\xa9vin Hecquefeuillen kanssa. H\xc3\xa4n oli kev\xc3\xa4\xc3\xa4n 2013 Kvalserien AS:ss\xc3\xa4 Karlskronan paras pistemies, maalintekij\xc3\xa4 ja sy\xc3\xb6tt\xc3\xa4j\xc3\xa4 tehoilla 5+9=14. Kaudella 2013\xe2\x80\x932014 Jensen oli joukkueen kolmanneksi paras maalintekij\xc3\xa4 ja nelj\xc3\xa4nneksi paras pistemies tehoilla 17+21=38. H\xc3\xa4n jakoi my\xc3\xb6s Karlskronan sis\xc3\xa4isen tehotilaston voiton lukemalla +23. Kaudeksi 2014\xe2\x80\x932015 Jensen siirtyi kaksivuotisella sopimuksella R\xc3\xb6gle BK:hon. H\xc3\xa4n jakoi koko sarjan pistep\xc3\xb6rssin toisen sijan Mora IK:n Kevin Mitchellin kanssa edell\xc3\xa4\xc3\xa4n vain Aspl\xc3\xb6ven HC:n Jacob Lagac\xc3\xa9. Kev\xc3\xa4\xc3\xa4n 2015 Kvalserieniss\xc3\xa4 Jensen jakoi tehoilla 3+6=9 R\xc3\xb6glen sis\xc3\xa4isen pistep\xc3\xb6rssin voiton kolmen muun pelaajan kanssa. H\xc3\xa4n voitti my\xc3\xb6s joukkueen sis\xc3\xa4isen tehotilaston lukemalla +6. R\xc3\xb6glen kausi p\xc3\xa4\xc3\xa4ttyi sarjanousuun SHL:\xc3\xa4\xc3\xa4n._NEWLINE_Jensen nousi kaudella 2015\xe2\x80\x932016 R\xc3\xb6glen varakapteeniksi. H\xc3\xa4n pelasi kuitenkin olkap\xc3\xa4\xc3\xa4vamman takia vain 17 ottelua. Kaudeksi 2016\xe2\x80\x932017 Jensen siirtyi vuoden mittaisella sopimuksella Bryn\xc3\xa4s IF:\xc3\xa4\xc3\xa4n. H\xc3\xa4n oli joukkueen paras sy\xc3\xb6tt\xc3\xa4j\xc3\xa4 ja toiseksi paras pistemies Oskar Lindblomin j\xc3\xa4lkeen tehoilla 9+33=42. Jensen sijoittui koko SHL:n pistep\xc3\xb6rssiss\xc3\xa4 viidenneksi. H\xc3\xa4n voitti kauden p\xc3\xa4\xc3\xa4tteeksi SHL-hopeaa. Marraskuussa 2016 Jensen teki Bryn\xc3\xa4sin kanssa kaksivuotisen jatkosopimuksen.\n_START_SECTION_\nMaajoukkueura\n_START_PARAGRAPH_\nJensen edusti Tanskaa MM-kilpailuissa vuosina 2009, 2010, 2011, 2012, 2013, 2014, 2015 ja 2018. H\xc3\xa4n oli vuoden 2014 turnauksessa joukkueen paras maalintekij\xc3\xa4 ja jakoi Tanskan sis\xc3\xa4isen pistep\xc3\xb6rssin toisen sijan kolmen muun pelaajan kanssa. Vuoden 2015 turnauksessa Jensen toimi joukkueen varakapteenina. H\xc3\xa4n pelasi my\xc3\xb6s Sot\xc5\xa1in olympiakisojen 2014 karsinnoissa._NEWLINE_Jensen pelasi my\xc3\xb6s alle 18-vuotiaiden p\xc3\xa4\xc3\xa4sarjan MM-kilpailuissa vuonna 2005. Turnaus p\xc3\xa4\xc3\xa4ttyi kuitenkin putoamiseen I-divisioonaan.'